राजस्थान में शिक्षक भर्ती का आंदोलन हुआ हिंसक, कई वाहन फूंक दिए गए, कई लोग घायल
राजस्थान के डूंगरपुर जिले से पुलिस पर पथराव की ये भयानक तस्वीरें सामने आईं। हजारों लोगों ने पुलिस वालों को घेरकर उनपर पत्थर बरसाए। पुलिस की गाडियों को नेशनल हाईवे पर रोका गया फिर चारों तरफ से पत्थरों की बरसात की गई।
जयपुर: राजस्थान के डूंगरपुर जिले से पुलिस पर पथराव की ये भयानक तस्वीरें सामने आईं। हजारों लोगों ने पुलिस वालों को घेरकर उनपर पत्थर बरसाए। पुलिस की गाडियों को नेशनल हाईवे पर रोका गया फिर चारों तरफ से पत्थरों की बरसात की गई। आप सोच रहे होंगे कि ऐसी क्या बात हुई जिसके कारण लोगों का गुस्सा इस कदर पुलिस पर भडका। असल में जिन लोग ने जिन प्रोटेस्टर्स ने पुलिस पर पत्थर बरसाए वो पिछले 18 दिन से हाईवे के किनारे धरना दे रहे  थे। इन लोगों की मांग है कि 2018 में जो टीचर्स की पोस्ट निकाली गई थी ये सारे 1167 पद जनरल कैटेगरी के लोगों के लिए हैं जबकि जिस इलाके के लिए भर्ती हो रही हैं वो ट्राइवल बैल्ट हैं, इसलिए इन पदों पर एसटी वर्ग के कैंडिडेट्स को भर्ती किया जाए। इन 1167 पदों को ST वर्ग के कंडीडेट्स को दे दिया जाए। सरकार ने इन लोगों की मांग 18 दिन तक नहीं सुनी तो इन लोगों ने हाईवे को जाम कर दिया। जाम लगाने वालों में कुछ तो कैंडिडेट्स ही थे जबकि बाकी उन्हें स्पोर्ट करनेवाले लोग थे। आज सैकड़ों लोग जब उदयपुर से अहमदाबाद को जोडनेवाले हाईवे पर बैठ गए। पत्थर डाल कर सड़क को बंद कर दिया। इसकी वजह से भीषण जाम लग गया तो पुलिस मौके पर पहुंची।पुलिस को देखते ही लोग भड़क गए। पहले तो प्रदर्शनकारियों ने पुलिस की गाड़ियों को आने दिया। इसके बाद ऊंची जगहों से पुलिस पर चारों तरफ से फथराव शुरू कर दिया। प्रदर्शनकारियों के पथराव के कारण बिछीवाड़ा थानाधिकारी सहित कई अन्य पुलिसकर्मी भी घायल हो गए हैं। एनएच- 8 पर भुवाली के पास प्रदर्शनकारियों के जाम लगाने के बाद ही बड़ी संख्या में अतिरिक्त पुलिस बल तैनात कर दिया गया है। वही प्रदर्शनकारियों द्वारा पहाड़ियों और हाईवे से जमकर पथराव किया गया।इसके बाद इन लोगों ने नेशनल हाईवे 8 पर गाडियों में भी तोड़फोड की। कई गाडियों को आग के हवाले कर दिया। पूरे इलाके में अफरा तफरी के हालात बन गए। चारों तरफ आसमान में काला धुंआ उठने लगा। जब हालात आउट ऑफ कन्ट्रोल हो गए, लॉ एंड ऑर्डर सिचिुएशन पैदा हो गई तो फिर पुलिस को ताकत का इस्तेमाल करना पडा। पहले पुलिस ने लाठीचार्ज किया। प्रदर्शन करनेवालों को दौड़ा दौड़ा कर खदेडा फिर भीड को डिसपर्स करने के लिए आंसू गैस के गोले भी दागे। ऐसा नहीं है कि पुलिस की तरफ से इन लोगों से बात नहीं की गई। सबसे पहले ये लोग भुवाली इलाके में कांकडी डूंगरी पहाडी पर डेरा डाल कर बैठे हुए थे। इनसे बात करने के लिए अधिकारी पहुंचे थे लेकिन प्रदर्शनकारी धरना खत्म करने को राजी नहीं हुए। उल्टा हुआ ये है कि इसी दौरान कुछ लोग पहाडी से उतरकर हाईवे की तरफ आए और बड़े-बड़े पत्थर सड़क पर डालकर जाम लगा दिया। फिर देखते ही देखते हजारों की संख्या में प्रोटेस्टर्स जमा हो गए। पता चला है कि इनमें से कई लोगों के पास लाठी और पत्थर पहले से ही मौजूद थे और जब पुलिस के कर्मचारी इनके पास गए तो उनपर हमला कर दिया। वहीं, जाम की सूचना पर डूंगरपुर जिला मुख्यालय से पुलिस का अतिरिक्त जाप्ता मौके के लिए रवाना किया गया। जाम को देखते हुए पुलिस ने एक बारगी यातायात को डाइवर्ट कर दिया है। उदयपुर से अहमदाबाद जाने वाले वाहनों को मोतली मोड़ से डूंगरपुर शहर होकर बिछीवाड़ा की ओर निकाला जा रहा है। साथ ही अहमदाबाद से उदयपुर जाने वाले वाहनों को बिछीवाड़ा से डूंगरपुर मुख्यालय होते हुए मोतली मोड़ की तरफ डाइवर्ट किया गया है। फिलहाल प्रशासन पूरे मामले में सरकार के आदेशों का इंतजार कर रहा है, इसके बाद ही आंदोलनकारी अभ्यर्थियों से बातचीत को लेकर कोई प्रतिनिधि मंडल जाएगा।